
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 97 /15.03.2005

	
	
	


A  V  I  Z

asupra proiectului de Lege privind aprobarea Ordonanţei de urgenţă a Guvernului nr.91/2004 pentru aprobarea unor măsuri financiare privind reglementarea unor obligaţii de plată ale societăţilor comerciale desprinse din Societatea Comercială de Producere a Energiei Electrice şi Termice ''Termoelectrica'' S.A. în urma procesului de restructurare


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.91/2004 pentru aprobarea unor măsuri financiare privind reglementarea unor obligaţii de plată ale societăţilor comerciale desprinse din Societatea Comercială de Producere a Energiei Electrice şi Termice ''Termoelectrica'' S.A. în urma procesului de restructurare, Camera Deputaţilor fiind Cameră decizională, trimis cu adresa nr.PLx 84/14.032005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 15 martie 2005.

Proiectul de lege vizează evitarea agravării situaţiei economico-financiare a Societăţii Comerciale de Producere a Energiei Electrice şi Termice ''Termoelectrica'' S.A. care ar urma să intre în blocaj, ceea ce ar avea consecinţe deosebit de grave asupra economiei.


Proiectul de lege a fost adoptat de Senat în şedinţa din 7 martie 2005.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi ca proiectul de lege privind aprobarea Ordonanţei de urgenţă a Guvernului nr.91/2004 pentru aprobarea unor măsuri financiare privind reglementarea unor obligaţii de plată ale societăţilor comerciale desprinse din Societatea Comercială de Producere a Energiei Electrice şi Termice ''Termoelectrica'' S.A. în urma procesului de restructurare, să fie avizat, în forma adoptată de Senat.
                PREŞEDINTE,


     Mihai Tudose

         SECRETAR,






    Vasile Cosmin Nicula

                                                                                                                       

Expert parlamentar,

                                                                                                               

             Graziella Segărceanu

